Kevin Spacey Fowler (gebore op 26 Julie 1959 in South Orange, New Jersey) is 'n Amerikaanse akteur, vervaardiger en sanger. Hy is bekend vir sy rolle in die rolprente Usual Suspects, Seven, L.A. Confidential en American Beauty. Spacey is gebore in South Orange, New Jersey. Sy ma Kathleen Ann (née Knutson) was 'n sekretaresse, en sy pa Thomas Geoffrey Fowler, a tegniese skrywer en datakonsultant. Hy het 'n ouer broer, Randy Fowler, wat 'n limousine bestuurder en Rod Stewart-nabootser in Boise, Idaho is, en 'n suster, Julie Ann Fowler Keir, 'n kantoorwerker. In Oktober 2017 is Spacey beskuldig deur akteur Anthony Rapp van seksuele wangedrag toe Rapp 14-jaar oud was. Kort daarna het talle ander mans beweer dat Spacey hulle seksueel geteister of aangerand het. As gevolg hiervan het Netflix bande met hom gesny, sy film Gore geskuif en hom in die laaste seisoen van House of Cards verwyder. Sy rol in Ridley Scott se rolprent All the Money in the World (2017) is deur die akteur Christopher Plummer oorgeneem.